**Kúpna zmluva na dodanie prístroja:**

**Echokardiografický prístroj pre Kliniku angiológie a
Echokardiografický prístroj pre Kardiochirurgiu – Operačné sály**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“)

a

**Zmluva o poskytovaní pozáručného servisu**

uzavretá podľa § 269 ods. 2 a nasl. Obchodného zákonníka

(ďalej len „**zmluva**“)

**medzi zmluvnými stranami:**

**Kupujúci: Východoslovenský ústav srdcových a cievnych chorôb, a.s.**

Sídlo: Ondavská 8, 040 11 Košice - mestská časť Západ

Štatutárny orgán: MUDr. Štefan Lukačín, PhD., predseda predstavenstva

 doc. MUDr. Martin Studenčan, PhD., FESC, podpredseda predstavenstva

 MUDr. Peter Šafár,člen predstavenstva

Zodpovedný za plnenie

zmluvy: Vladimír Mičko, manažér Odboru prevádzky

 e-mail: micko@vusch.sk, tel.: 055/789 1695

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., č. účtu: 0445952274/0900,

IBAN: SK4809000000000445952274

Spoločnosť je zapísaná v Obchodnom registri Okresného súdu Košice I, oddiel: Sa, vložka č.: 1360/V

(ďalej len „**kupujúci**“)

a

**Predávajúci: ...............................................................**

Sídlo: obchodný názov (podľa dokladu o oprávnení podnikať)

 ...............................................................

 sídlo/adresa (podľa dokladu o oprávnení podnikať)

Štatutárny orgán: ...............................................................

 meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ...............................................................

 názov peňažného ústavu, číslo účtu

Tel.: ...............................

Spoločnosť zapísaná: ......................................................................................................

(ďalej len **„predávajúci**“)

(kupujúci a predávajúci ďalej spoločne ako „**zmluvné strany**“ alebo jednotlivo „**zmluvná strana**“)

**Článok 1**

**Úvodné ustanovenie**

1. Zmluva sa uzatvára na základe výsledku verejného obstarávania podľa zákona č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“) v zákazke s nadlimitnou hodnotou, ktorej predmetom je „**Echokardiografický prístroj pre Kliniku angiológie a****Echokardiografický prístroj pre Kardiochirurgiu – Operačné sály vrátane pozáručného servisu**“.

**Článok 2**

**Predmet zmluvy**

* 1. Predávajúci sa touto zmluvou zaväzuje dodať kupujúcemu prístroje podľa bodu 2. tohto článku zmluvy, poskytnúť služby pozáručnej starostlivosti podľa podmienok dohodnutých v tejto zmluve a previesť na kupujúceho vlastnícke právo k týmto prístrojom a kupujúci sa zaväzuje zaplatiť za prístroje dohodnutú kúpnu cenu. Predmetom tejto zmluvy je zároveň poskytovanie pozáručného servisu prístrojov na základe individuálnych objednávok kupujúceho a v rozsahu a za podmienok dohodnutých v tejto zmluve a v rozsahu uvedenom v Prílohe č. 1 - Špecifikácia predmetu zákazky.
	2. Prístrojmi pre účely tejto zmluvy sú nové, nepoužívané a nerepasované echokardiografické prístroje (ďalej len „prístroje“) vo vlastníctve predávajúceho podľa špecifikácie uvedenej v Prílohe č. 1 – Špecifikácia predmetu zákazky, ktorá je neoddeliteľnou súčasťou tejto zmluvy.
	3. Predávajúci prehlasuje, že je vlastníkom prístrojov a je oprávnený s nimi nakladať za účelom ich predaja podľa tejto zmluvy.
	4. Dodávka prístrojov predávajúcim podľa tejto zmluvy zahŕňa aj:

4.1.dodanie prístrojov do miesta dodania, ich vybalenie a likvidáciu obalov,

4.2.inštaláciu, odskúšanie a uvedenie prístrojov do prevádzky,

4.3.zaškolenie zamestnancov kupujúceho s obsluhou, údržbu a ošetrovanie dodaných prístrojov.

* 1. Súčasťou záväzku predávajúceho je poskytnutie písomných dokladov potrebných pre riadne a bezchybné použitie predmetu kúpy, a to najmä, no nie len výlučne: návod na použitie prístroja v slovenskom jazyku (resp. českom jazyku), záručný list, preberací (akceptačný) protokol, inštalačný protokol, protokol o zaškolení zamestnancov kupujúceho s obsluhou prístrojov, doklady o zhode, certifikáty, zoznam a kontaktné údaje servisných stredísk predávajúceho, kontaktné údaje na Klientské pracovisko predávajúceho (Hotline/Helpdesk/Call centrum) pre potreby plnenia zmluvy.

**Článok 3**

**Čas a miesto dodania**

* 1. Predávajúci sa zaväzuje dodať prístroje kupujúcemu najneskôr v lehote uvedenej v Prílohe č. 2 - Kalkulácia ceny, maximálne však do tridsiatich (30) pracovných dní odo dňa účinnosti zmluvy (do termínu sa nezapočítavajú dni pracovného voľna, pracovného pokoja a štátne sviatky), v čase od 08,00 hod. do 14,30 hod., ak sa zmluvné strany nedohodnú inak.
	2. Konkrétny termín dodania prístrojov oznámi predávajúci kupujúcemu najmenej päť (5) pracovných dní vopred, a to kontaktnej osobe kupujúceho: Vladimír Mičko, manažér Odboru prevádzky, tel.: 055/789 1695, fax: 055/789 1683, e-mail: vmicko@vusch.sk;

 kontaktnou osobou predávajúceho je: ........................................... ,

 tel. ............................................. fax: ......................................... ,

 e-mail: ............................................................................................ .

* 1. Miestom dodania prístrojov je: Východoslovenský ústav srdcových a cievnych chorôb, a. s., Ondavská 8, 040 11 Košice – mestská časť Západ, Slovenská republika (ďalej len „miesto dodania“).
	2. Kupujúci za účelom prevzatia prístrojov zabezpečí v mieste dodania prístrojov prístup pre osoby poverené predávajúcim na čas nevyhnutný na vyloženie, kompletizáciu a inštaláciu prístrojov. Dopravu prístrojov na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred ich poškodením alebo znehodnotením.
	3. Predávajúci je povinný prístroje nainštalovať, uviesť do prevádzky a zaškoliť personál bezodkladne po dodaní na vlastné náklady. Predávajúci je povinný zaškoliť mimálne desať lekárov určených kupujúcim v priebehu nasledujúcich minimálne dvoch pracovných dní v rozsahu minimálne 3 hodiny denne, a to bezprostredne po inštalácii a uvedení prístroja do prevádzky. O zaškolení spíšu zmluvné strany protokol o zaškolení.
	4. O inštalácií a uvedení prístrojov do prevádzky v mieste dodania spíšu zmluvné strany inštalačný protokol.
	5. Predávajúci je povinný dodať prístroje spolu s dodacím listom alebo preberacím protokolom, ktorý musí obsahovať okrem povinných náležitostí aj číslo objednávky (ak bola vystavená), číslo kúpnej zmluvy, jednotkovú cenu príslušnej položky bez DPH, s DPH, sadzbu DPH, celkovú cenu príslušnej položky bez DPH, s DPH, ŠUKL (ak je to relevantné).
	6. V prípade, ak je dodávaný prístroj z krajiny EÚ (okrem SR), je predávajúci povinný uviesť v dodacom liste, okrem náležitostí uvedených v bode 6. tohto článku zmluvy, aj:
* kód prístroja podľa aktuálne platného colného sadzobníka,
* údaj o krajine pôvodu prístroja (t. j. krajina, kde bol prístroj vyrobený).
	1. Prevzatie prístrojov je kupujúci povinný predávajúcemu písomne potvrdiť na dodacom liste alebo preberacom protokole. Jedna kópia dodacieho listu alebo preberacieho protokolu ostáva kupujúcemu. V prípade uplatnenia oprávnenej výhrady kupujúceho pri dodaní niektorého prístroja, ostáva prístroj vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu prístroj riadne prevziať. Kupujúci nadobudne vlastnícke právo vždy až po zaplatení celej odplaty za plnenie dohodnuté v tejto zmluve.
	2. Kupujúci je oprávnený odmietnuť prevzatie prístroja, ak technické a úžitkové parametre dodaného prístroja nezodpovedajú dohodnutej technickej špecifikácií prístroja podľa Príloha č. 1 tejto zmluvy. Technická špecifikácia prístrojov dohodnutá v tejto zmluve musí byť zhodná s prístrojmi uvedeným v ponuke predloženej predávajúcim vo verejnom obstarávaní.
	3. Riadnym dodaním prístrojov sa rozumie dátum riadneho uvedenia prístrojov do prevádzky predávajúcim v mieste dodania prístrojov a zaškolenie zamestnancov kupujúceho s obsluhou, údržbou, ošetrovaním prístrojov a predloženie príslušnej dokumentácie podľa bodu 5. článku 2 tejto zmluvy.

**Článok 4**

**Kúpna cena**

1. Kupujúci neposkytne predávajúcemu preddavok ani zálohu na predmet plnenia podľa tejto zmluvy.
2. Kúpna cena prístrojov, vrátane rozpisu jednotlivých položiek predmetu zmluvy v prípade, ak je to relevantné, je stanovená vzájomnou dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, s aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Takto stanovená cena za predmet zmluvy je uvedená v Prílohe č. 2 – Štruktúrovaný rozpočet ceny, ktorá tvorí neoddeliteľnú súčasť tejto zmluvy.
3. Kúpna cena podľa tohto článku zmluvy, je cenou za nové, nepoužívané, nerepasované, kompletne funkčné prístroje bez akýchkoľvek právnych a faktických vád. V kúpnej cene je zahrnuté: zabezpečenie dopravy do dohodnutého miesta dodania, dopravu predávajúceho do miesta poskytnutia služby a späť, ako aj všetky ostatné náklady predávajúceho vynaložené v súvislosti s dodaním prístrojov a/alebo poskytnutím služby kupujúcemu, uvedením prístrojov do prevádzky (inštaláciou), zaškolením obsluhy, poskytnutím užívateľskej dokumentácie, poskytnutím hardvéru a licencie k nim, prevodom vlastníctva k prístrojom na kupujúceho, ako aj poskytovanie záručného servisu v mieste inštalácie.
4. Celková cena za predmet plnenia podľa tejto zmluvy je vo výške:

**.......................... EUR bez DPH (slovom: .......................... EUR bez DPH),**

**.......................... EUR s DPH (slovom: .......................... EUR s DPH).[[1]](#footnote-1)**

1. Právo na zaplatenie kúpnej ceny vzniká predávajúcemu riadnym dodaním prístrojov kupujúcemu podľa bodu 12. článku 3 tejto zmluvy.

**Článok 5**

**Zmluvná cena služieb**

1. Cena za poskytnuté služby pozáručnej starostlivosti zahŕňa celkovú logistiku súvisiacu so servisom prístrojov, dopravné a balné náklady, vrátane cestovných nákladov servisného technika do miesta dodania služby a späť a zároveň zvoz do servisného centra a rozvoz opravených prístrojov, ak je to relevantné.
2. Cena za poskytnuté služby, vrátane rozpisu jednotlivých položiek v prípade, ak je to relevantné, je stanovená vzájomnou dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, s aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Takto stanovená cena za poskytnuté služby je uvedená v Prílohe č. 2 – Kalkulácia ceny, ktorá tvorí neoddeliteľnú súčasť tejto zmluvy.
3. Maximálny finančný rozsah služieb pozáručnej starostlivosti podľa tejto zmluvy je: ........................................ € bez DPH (slovom: .................... EUR bez DPH), celkový finančný rozsah za predmet zmluvy s DPH je vo výške: ............ € s DPH (slovom: ..................EUR s DPH) a bude kupujúcim hradený na základe doručených faktúr vystavených predávajúcim podľa skutočného rozsahu vykonanej služby.
4. Kupujúci sa zaväzuje predávajúcemu zaplatiť cenu za poskytnutú servisnú službu, vrátane náhradných dielov dodaných pri servisnej službe. V prípade náhradných dielov sa v každom prípade vyžaduje súhlas kupujúceho s kúpou a montážou náhradného dielu a odsúhlasenie jeho ceny.
5. V prípade, ak predávajúcim deklarovaná cena náhradných dielov pri jednej (1) oprave presahuje 5.000,00 Eur bez DPH (slovom: päťtisíc EUR bez DPH) je kupujúci oprávnený realizovať prieskum trhu. V prípade, ak kupujúci na základe prieskumu trhu zistí, že:
	1. cenová ponuka iného predávajúceho je nižšia ako ponuka predávajúceho, kupujúci vyzve predávajúceho na rokovanie o znížení ceny náhradného dielu. Ak sa zmluvné strany na znížení ceny náhradného dielu nedohodnú, kupujúci je oprávnený náhradný diel zakúpiť od predávajúceho, ktorý v prieskume trhu ponúkol nižšiu cenu náhradného dielu,
	2. nedisponuje inou ponukou ako je ponuka predávajúceho a zároveň cena náhradného dielu nie je vyššia ako 10% oproti cene uvedenej v Prílohe č. 2 - Kalkulácia ceny, kupujúci je oprávnený pristúpiť k vystaveniu objednávky.

**Článok 6**

**Platobné podmienky**

* 1. Kupujúci zaplatí kúpnu cenu za prístroje na základe faktúry vystavenej predávajúcim po dodaní prístrojov. Predávajúci je povinný vystaviť faktúru za dodávku prístrojov, ako aj faktúry za poskytnuté služby pozáručnej servisnej starostlivosti v súlade s ustanovením § 73 zákona č. 222/2004 Z. z. o dani z pridanej hodnoty, najneskôr však do piateho (5) pracovného dňa v kalendárnom mesiaci, nasledujúcom po mesiaci, v ktorom došlo k dodaniu prístrojov podľa bodu 12. článku 3 tejto zmluvy, resp. k poskytnutiu služieb pozáručnej servisnej starostlivosti.
	2. Zmluvné strany sa dohodli, že platba za prístroje a jednotlivé platby za poskytnuté služby pozáručnej servisnej starostlivosti sa realizujú výlučne bezhotovostným platobným stykom na základe faktúry elektronicky doručenej predávajúcim, a to vždy za riadne a včas poskytnuté plnenie. Predávajúci je povinný zaslať faktúru elektronicky na e - mailovú adresu: podatelna@vusch.sk. Za deň splnenia peňažného záväzku sa považuje deň odpísania dlžnej sumy z účtu kupujúceho v prospech účtu predávajúceho.
	3. Splatnosť faktúry je v zmysle ustanovenia § 340b ods. 5 zákona č. 513/1991 Z. z. Obchodného zákonníka v znení neskorších predpisov šesťdesiat (60) kalendárnych dní odo dňa jej doručenia kupujúcemu. V prípade úhrady faktúry za dodanie prístrojov kupujúcim do štrnástich (14) kalendárnych dní odo dňa jej doručenia kupujúcemu, sa predávajúci zaväzuje vystaviť dobropis vo výške ... %[[2]](#footnote-2) z faktúrovanej sumy.
	4. Faktúra musí obsahovať náležitosti podľa platných právnych predpisov a tejto zmluvy. Prílohou faktúry vystavenej predávajúcim musí byť kópia objednávky (ak bola vystavená), kópia dodacieho listu, okrem prípadov, kedy je faktúra doručená zároveň s dodacím listom a v prípade služieb pozáručnej servisnej staorsltivosti aj potvrdený rozsah poskytnutej služby s uvedením dátumu jej poskytnutia v príslušnom kalendárnom mesiaci. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti plynie až od doručenia riadne vystavenej faktúry.
	5. V prípade, ak faktúra nebude obsahovať náležitosti podľa bodu 4. tohto článku Zmluvy, alebo ak bude faktúra vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.
	6. Zmluvné strany sa dohodli, že pohľadávky, ktoré vzniknú predávajúcemu z tohto zmluvného vzťahu, predávajúci nie je oprávnený postúpiť tretím osobám bez predchádzajúceho súhlasu kupujúceho. Postúpenie pohľadávok bez predchádzajúceho súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 7**

**Osobitné ustanovenia o určení ceny plnenia**

1. Predávajúci podpisom tejto zmluvy zároveň potvrdzuje, že výsledná kúpna cena prístrojov je v súlade s aktuálne obvyklou trhovou cenou prístrojov (t. j. v čase lehoty na predkladanie ponúk). V prípade, že sa vyhlásenie predávajúceho podľa predchádzajúcej vety ukáže v budúcnosti ako nepravdivé (t. j. ak kúpna cena prístrojov nebude zodpovedať obvyklej trhovej cene prístrojov v čase lehoty na predkladanie ponúk), kupujúci je oprávnený uplatniť si z tohto titulu u predávajúceho zmluvnú pokutu vo výške vzniknutého cenového rozdielu.
2. Predávajúci vyhlasuje, že cena za služby pozáručnej starostlivosti podľa tejto zmluvy je v súlade s aktuálne (t. j. v čase lehoty na predkladanie ponúk) obvyklou trhovou cenou predmetu zmluvy - služieb pozáručnej starostlivosti. V prípade, ak sa vyhlásenie podľa predchádzajúcej vety ukáže ako nepravdivé, je kupujúci oprávnený uplatniť si u predávajúceho náhradu škody vo výške vzniknutého finančného rozdielu.
3. V prípade služieb pozáručného servisu, ak sa po uzatvorení zmluvy preukáže, že na relevantnom trhu (trhu krajín EÚ) existuje cena (ďalej "nižšia cena") za rovnaké alebo porovnateľné plnenie ako je obsiahnuté v zmluve a predávajúci už preukázateľne v minulosti za takúto nižšiu cenu plnenie poskytol, resp. poskytuje, pričom rozdiel medzi nižšou cenou a cenou podľa zmluvy je viac ako 5% v neprospech ceny podľa zmluvy, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
4. Predávajúci je povinný bezodkladne, najneskôr však do piatich (5) pracovných dní od zistenia nižšej ceny podľa bodu 3. tohto článku zmluvy, doručiť kupujúcemu dodatok, predmetom ktorého bude upravená cena zistená postupom podľa bodu 3. tohto článku zmluvy.
5. V prípade, ak v uvedenej lehote nebude dodatok kupujúcemu doručený, vyhradzuje si kupujúci právo zmluvu vypovedať s výpovednou lehotou jeden (1) mesiac. Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

**Článok 8**

**Zodpovednosť za vady a záručné podmienky**

* 1. Predávajúci ručí za vlastnosti prístrojov, ako aj všetkých jeho súčastí, počas záručnej doby, ktorá bola predávajúcim stanovená v trvaní uvedenom v Prílohe č. 2 - Kalkulácia ceny, minimálne však v trvaní dvadsiatich štyroch (24) mesiacov odo dňa kedy sú prístroje uvedené do prevádzky. Uvedenie prístrojov do prevádzky a začiatok plynutia záručnej doby sa potvrdí na dodacom liste/preberacom protokole, ktorý podpíšu obe zmluvné strany, resp. ich oprávnení zástupcovia. Predávajúci zodpovedá za to, že prístroje sú dodané podľa podmienok tejto zmluvy, v súlade s predloženou ponukou vo verejnom obstarávaní a podľa platných právnych predpisov a že počas záručnej doby budú mať vlastnosti dohodnuté v tejto zmluve.
	2. Práva zo zodpovednosti za vady, ktoré sa vyskytnú počas trvania záručnej doby musí kupujúci uplatniť u predávajúceho bezodkladne v záručnej dobe, inak zanikajú.
	3. Komplexná záruka predstavuje súbor opatrení, ktoré bude v rámci ceny prístrojov vykonávať predávajúci autorizovaným servisom po dobu trvania záručnej doby, za účelom udržania všetkých parametrov uvedených v technickej špecifikácií prístroja. Opatreniami sa rozumie najmä, nie však výlučne:
1. oprava vád a porúch predmetu zmluvy, t. j. uvedenie predmetu zmluvy do stavu plnej využiteľnosti vzhľadom k jeho technickým parametrom,
2. dodávka a výmena všetkých potrebných náhradných dielov a súčiastok v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná predávajúcim,
3. v prípadoch, ak je to relevantné, vykonanie štandardných vylepšení prístrojov odporúčaných a predpísaných výrobcom prístrojov podľa rozhodnutia predávajúceho, vrátane vykonania servisných aktualizácií, t. j. servisný update softwarového vybavenia prístrojov, zároveň sa vyžaduje k splneniu uvedenej povinnosti poskytnutie súčinnosti kupujúceho,
4. dodávky a zabudovanie náhradných dielov, ktoré sú potrebné k riadnej a bezporuchovej prevádzke prístrojov, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
5. v prípadoch ak je to relevantné, vykonanie validácií a kalibrácií prístrojov (resp. jeho relevantných častí) s periodicitou podľa odporučenia výrobcu prístrojov, min. však jedenkrát ročne,
6. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, min. však jedenkrát ročne, pričom poslednú takúto kontrolu je predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v bode 5. tohto článku zmluvy,
7. vykonanie ďalších servisných úkonov a činností predpísaných príslušnou právnou úpravou a aplikovateľnými normami,
8. práce (servisné hodiny) a dojazdy servisných technikov predávajúceho z/a do miesta inštalácie prístrojov v rámci zabezpečenia záručného servisu,
9. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu prístrojov, ak takáto oprava je nevyhnutná za účelom zabezpečenia prevádzky prístrojov, vrátane generálnej opravy,
10. technická telefonická podpora v pracovných dňoch a zároveň poradenstvo pri prevádzkovaní prístrojov prostredníctvom klientskeho pracoviska predávajúceho dvadsaťštyri (24) hodín denne a sedem (7) dní v týždni, pričom predávajúci musí garantovať funkčnosť a prevádzku tohto klientskeho pracoviska.
	1. Záručná doba uvedená v bode 1. tohto článku zmluvy sa automaticky predlžuje o dobu, po ktorú nemohli byť prístroje využívané na účel, na ktorý sú určené, a to z dôvodov na ktoré sa vzťahuje záruka.
	2. Záruka sa nevzťahuje na vady, ktoré spôsobí kupujúci neodbornou manipuláciou resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.
	3. Počas záručnej doby je servisný technik predávajúceho povinný nastúpiť na odstránenie vady v mieste inštalácie predmetu zmluvy do štyridsiatich ôsmich (48) hodín od nahlásenia vady v pracovný deň medzi 7:00 a 15:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 15:00 hod. pracovného dňa alebo počas mimopracovného dňa.
	4. Predávajúci je povinný počas záručnej doby odstrániť vady v nasledujúcich lehotách od nástupu na opravu:
11. oprava vady, pri ktorej nie je potrebná dodávka náhradného dielu, do štyridsiatich ôsmich (48) hodín,
12. oprava vady s dodávkou náhradného dielu do sedemdesiatich dvoch (72) hodín./ resp. v závažných prípadoch v termíne po dohode s predávajúcim.
	1. V prípade, ak odstránenie vady nevyžaduje príchod servisného technika predávajúceho do miesta inštalácie predmetu zmluvy, je predávajúci oprávnený zabezpečiť odstránenie vady / poruchy pomocou vzdialeného prístupu. Predávajúci je oprávnený začať odstraňovať vadu formou vzdialeného prístupu v lehote najneskôr do dvadsiatich štyroch (24) hodín od nahlásenia v pracovný deň medzi 7:00 a 15:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 15:00 hod. pracovného dňa alebo počas mimopracovného dňa.
	2. V oznámení, resp. reklamácii vady predmetu zmluvy, je kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
	3. Kupujúci je oprávnený vadu, ktorú zistí na predmete zmluvy počas záručnej doby, nahlásiť predávajúcemu prostredníctvom klientskeho pracoviska predávajúceho :........................ alebo e-mailom na adrese:...............
	4. V prípade, ak komunikačným kanálom klientskeho pracoviska predávajúceho je emailová komunikácia, za moment nahlásenia vady sa považuje moment prijatia emailovej správy predávajúcim. V prípade, ak komunikačným kanálom klientskeho pracoviska predávajúceho je telefónna linka, za moment nahlásenia vady sa považuje moment spätného telefonického alebo emailového potvrdenia kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
	5. V prípade použitia emailovej správy kvôli nedostupnosti telefónnej linky, ktorú tvrdí kupujúci, je predávajúci povinný preukázať, že telefónna linka bola dostupná, pokiaľ nebude súhlasiť s tvrdením kupujúceho o nedostupnosti tejto linky. Predávajúci nenesie zodpovednosť za nedostupnosť telefónnej linky v prípade, ak dôjde k výpadku poskytovaných telekomunikačných služieb a predávajúci túto skutočnosť preukáže kupujúcemu. Kupujúci je oprávnený k telefonickému hláseniu podporne nahlásiť nefunkčnosť alebo vadu prístroja tiež zaslaním emailovej správy na vyššie uvedenú emailovú adresu predávajúceho.
	6. V prípade, ak počas trvania záručnej doby, dôjde k vade, ktorá nespadá pod záručný servis, predávajúci poskytne kupujúcemu telefonické poradenstvo, ktoré zahŕňa telefonické konzultácie pri riešení incidentov a problémov a hľadania riešenia pre odstránenie problému. V prípade, ak by kupujúci ani po telefonickom riešení problému, nevedel tento problém odstrániť, predávajúci zabezpečí vyslanie servisného technika do miesta inštalácie prístroja, pričom servisný zásah je do jednej hodiny od nastúpenia na odstránenie problému poskytovaný bezplatne vrátane dopravy do/z miesta inštalácie prístroja.
13. V prípade, ak servisný zásah trvá dlhšie ako jednu hodinu od nástupu a súčasne sa nejedná o vadu spadajúcu pod záručný servis, je predávajúci oprávnený si účtovať cenu servisnej hodiny uvedenú v Prílohe č. 2 - Kalkulácia ceny za každú ďalšiu hodinu trvania servisného zásahu vrátane do/z miesta inštalácie prístroja, maximálne však 40,- € (slovom: štyridsať Eur) bez DPH za každú ďalšiu hodinu a cestovné náklady vo výške max. 0,50 €/km. Predávajúci nie je oprávnený účtovať prestoje.
	1. Predávajúci nesie zodpovednosť za to, že služby servisu a údržby prístroja budú poskytované v najvyššej dostupnej kvalite tak, aby vyhovovali potrebám kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností.
	2. Predávajúci garantuje zabezpečenie náhradných dielov pre prístroje v trvaní minimálne pätnásť (15) rokov odo dňa, kedy sú prístroje uvedené do prevádzky. Uvedenie do prevádzky a začiatok plynutia záručnej doby sa potvrdí na dodacom liste/preberacom protokole, ktorý podpíšu obe zmluvné strany, t. j. predávajúci a kupujúci, resp. ich oprávnení zástupcovia.

**Článok 9**

**Služby pozáručnej servisnej starostlivosti**

1. Predávajúci sa zaväzuje poskytovať služby pozáručnej servisnej starostlivosti pre prístroje uvedené v článku 2 bod 2 tejto zmluvy bližšie špecifikované v Prílohe č. 1 - Špecifikácia predmetu zákazky, a to po dobu šesťdesiat (60) kalendárnych mesiacov, pričom za začiatok tohto poskytovania sa považuje deň nasledujúci po poslednom dni záručnej doby uvedenej v článku 8 bod 1 tejto zmluvy.
2. Predávajúci sa v rámci poskytovanej pozáručnej servisnej starostlivosti zaväzuje:
	1. Realizovať servisné úkony, ktoré sa vykonávajú mimo rámca zodpovednosti predávajúceho za vady, ktoré existovali pri kúpe a prevzatí prístrojov kupujúcim a mimo záruky za akosť, ak bola poskytnutá,
	2. Vykonávať opravy prístrojov, pričom pod opravou sa v zmysle tejto zmluvy rozumie súbor operácií, ktorými sa poškodený prístroj vráti do pôvodného alebo prevádzkyschopného stavu, pričom nedôjde k zmene technických parametrov alebo určeného účelu,
	3. Poskytovať pozáručný servis prístroja aj v období záruky za akosť, ak požadovaný servisný úkon nespadá pod záručný servis,
	4. Dodať originálne náhradné diely vrátane všetkých prác s tým spojených (napr. montáž a výmena a pod.). Kupujúci si vyhradzuje právo kedykoľvek vyzvať predávajúceho na preukázanie originality dodávaných náhradných dielov.
3. Predávajúci je povinný vyhotoviť návrh kalkulácie pozáručného servisu v súlade s touto zmluvou ku každej objednávke. Kupujúci musí odsúhlasiť cenu a rozsah opravy najneskôr v lehote do troch (3) kalendárnych dní odo dňa doručenia návrhu kalkulácie servisu. V prípade, ak súhlas v uvedenej lehote predávajúcemu neoznámi alebo ak oznámi, že o opravu už nemá záujem, predávajúci nie je oprávnený vykonať opravu.
4. Predávajúci je povinný oznámiť príchod servisného technika kontaktnej osobe kupujúceho pred začatím servisného úkonu.
5. Miesto dodania služieb podľa tohto článku zmluvy je Východoslovenský ústav srdcových a cievnych chorôb, a.s., Ondavská 8, 040 11 Košice – mestská časť Západ.
6. Predávajúci sa zaväzuje vykonávať pozáručnú servisnú starostlivosť v pracovných dňoch v čase od 07:00 hod. do 17:00 hod, ak sa kupujúci a predávajúci nedohodnú inak.
7. Predávajúci sa zaväzuje v prípade vykonania opravy, na ktorú kupujúci predávajúceho vopred upozorní, aby bola oprava vykonaná nasledovne:
	1. nástup na výkon opravy do dvadsiatich štyroch (24) hodín od nahlásenia vady/poruchy v pracovných dňoch v čase od 07:00 hod. do 15:00 hod.,
	2. výkon samotnej opravy do sedemdesiatich dvoch (72) hodín od nahlásenia vady/poruchy v pracovných dňoch v čase od 07:00 hod. do 15:00 hod., okrem prípadu, ak sa kupujúci s predávajúcim nedohodnú inak alebo ak na výkon opravy je potrebný náhradný diel, súčiastka alebo iná vec, ktorej obstaranie alebo vykonanie trvá viac ako sedemdesiatdva (72) hodín.
8. Kupujúci požaduje, aby poskytnutie služieb podľa tejto zmluvy bolo riadne zdokumentované v Pracovnom výkaze, ktorý bude obsahovať najmä :
	1. údaj o rozsahu vykonanej služby,
	2. údaj o systéme, na ktorom sa poskytla služba,
	3. údaj o čase poskytnutia služby,
	4. dátum poskytnutia služby,
	5. podpisy zodpovedných osôb oboch zmluvných strán.
9. Jedno vyhotovenie Pracovného výkazu servisný technik odovzdá zodpovednému zamestnancovi kupujúceho. Vzor Pracovného výkazu tvorí Prílohu č. 3[[3]](#footnote-3) tejto zmluvy.
10. Predávajúci sa zaväzuje vykonávať služby v dohodnutom rozsahu v súlade s touto zmluvou, platnou legislatívou a so známymi a najnovšími technologickými poznatkami výrobcu prístrojov.
11. Predávajúci je povinný garantovať prevádzkyschopnosť prístrojov minimálne 95% počas doby poskytovania pozáručných služieb.
12. Predávajúci je povinný počas trvania tejto zmluvy vykonávať autorizovaný servis.
13. Predávajúci sa zaväzuje poskytovať služby v najvyššej dostupnej kvalite tak, aby vyhovovali potrebám kupujúceho. Taktiež sa zaväzuje poskytovať služby s náležitou odbornou starostlivosťou a prostredníctvom osôb, ktoré majú potrebnú kvalifikáciu vrátane dokladu o preškolení výrobcom prístrojov a skúsenosti nevyhnutné na plnenie povinností podľa tejto zmluvy.

**Článok 10**

**Objednávanie pozáručného servisu**

1. Kupujúci je povinný:

1.1 zaslať objednávku pozáručného servisu prístrojov v elektronickej podobe na e-mailovú adresu predávajúceho: ................................

1.2 objednávka servisu prístrojov musí vždy obsahovať identifikačné údaje kupujúceho (presný názov), kontaktnú osobu kupujúceho (titul, meno, funkcia, telefónne číslo, e-mailová adresa), dátum objednávky, identifikáciu prístroja výrobným číslom, druh požadovanej servisnej služby (oprava, PBTK) a prípadne stručný a výstižný popis poškodenia či nedostatočnej funkčnosti. V prípade, ak objednávka neobsahuje všetky náležitosti, predávajúci je oprávnený požiadať kupujúceho o jej doplnenie.

1. Predávajúci ku každej objednávke vyhotoví návrh kalkulácie servisnej služby podľa prílohy č. 4 - Servisný katalóg[[4]](#footnote-4), ktorý tvorí neoddeliteľnú súčasť tejto zmluvy.
2. Kupujúci je povinný najneskôr do troch (3) kalendárnych dní odo dňa doručenia návrhu kalkulácie servisu predávajúcemu oznámiť, či s návrhom kalkulácie servisu súhlasí. V prípade, ak súhlas v uvedenej lehote predávajúcemu neoznámi alebo ak oznámi, že o opravu už nemá záujem, predávajúci nie je oprávnený vykonať opravu.

**Článok 11**

**Záruka za akosť pozáručnej servisnej služby a práva z vadného plnenia**

1. Predávajúci zodpovedá za vady servisných služieb podľa Obchodného zákonníka a tiež poskytuje na servisné služby záruku za akosť.
2. Ak nie je v objednávke kupujúceho podľa tejto zmluvy stanovené inak, záručná doba na servisné práce je tri (3) mesiace od vykonania opravy a na dodaný materiál šesť (6) mesiacov od vykonania opravy.
3. Záruka sa nevzťahuje na spotrebný materiál, ktorý bol použitý v súvislosti s poskytnutím servisnej služby.
4. Vadu dodanej servisnej služby či dodaného materiálu je kupujúci povinný predávajúcemu oznámiť bez zbytočného odkladu po tom, čo ich kupujúci mohol pri dostatočnej starostlivosti zistiť, najneskôr však v lehotách podľa bodu 2. tohto článku zmluvy, inak právo kupujúceho zaniká.
5. Predávajúci za vady servisnej služby nezodpovedá v prípade, že boli spôsobené:

5.1 v dôsledku živelnej pohromy, vyššej moci alebo vandalizmu alebo

5.2 inštaláciou, prevádzkou a údržbou systému v rozpore s návodom na obsluhu alebo

5.3 neoprávneným zásahom tretích osôb alebo

5.4 prevádzkovaním infúznej techniky v prostredí, ktoré je v rozpore s technickými podmienkami stanovenými výrobcom, príp. predávajúcim.

1. Požaduje sa v prípade náhradných dielov v každom osobitnom prípade súhlas kupujúceho s kúpu a montážou náhradného dielu a odsúhlasenie jeho ceny.
2. V prípade, ak kupujúci na základe prieskumu trhu zistí, že:
3. cenová ponuka iného dodávateľa je nižšia ako ponuka predávajúceho, kupujúci vyzve predávajúceho na rokovanie o znížení ceny náhradného dielu. Ak sa zmluvné strany na znížení ceny náhradného dielu nedohodnú, kupujúci je oprávnený náhradný diel zakúpiť od predávajúceho, ktorý v prieskume trhu ponúkol nižšiu cenu náhradného dielu,
4. nedisponuje inou ponukou ako je ponuka predávajúceho a zároveň cena náhradného dielu nie je vyššia ako 10% oproti cene uvedenej v Prílohe č. 2 - Kalkulácia ceny, kupujúci je oprávnený pristúpiť k vystaveniu objednávky.

**Článok 12**

**Sankcie a zodpovednosť za škodu**

1. Predávajúci je povinný mať počas trvania tejto zmluvy uzatvorenú zmluvu o poistení zodpovednosti za škodu spôsobenú v súvislosti s poskytovaním služieb pozáručnej servisnej starostlivosti podľa uzatvorenej zmluvy s poistným krytím minimálne vo výške zmluvnej ceny za služby pozáručnej servisnej starostlivosti.
2. V prípade omeškania predávajúceho s riadnym dodaním prístroja, má kupujúci nárok na zmluvnú pokutu vo výške 150,00 € (slovom stopäťdesiat EUR) za každý aj začatý deň omeškania s riadnym dodaním prístroja.
3. V prípade omeškania predávajúceho s termínmi plnenia služieb v rámci záručného servisu, má kupujúci právo požadovať od predávajúceho za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:
4. nedodržanie lehoty príchodu servisného technika alebo nezačatie odstraňovania vady formou vzdialeného prístupu: 50,- € (slovom: päťdesiat Eur) za každú začatú hodinu omeškania, najviac však do výšky 10% kúpnej ceny prístroja, a to pre každý jednotlivý prípad omeškania predávajúceho,
5. nedodržanie dohodnutých lehôt na odstránenie vady: 50,- € (slovom: päťdesiat Eur) za každú začatú hodinu omeškania, najviac však do výšky 10% kúpnej ceny prístroja, a to pre každý jednotlivý prípad omeškania predávajúceho.
6. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
7. Uhradením zmluvnej pokuty nezaniká nárok kupujúceho na náhradu škody.
8. Zmluvné strany si vzájomne zodpovedajú za škody vzniknuté v dôsledku porušenia ich povinností vyplývajúce z tejto zmluvy. Ani jedna zmluvná strana nemá právo na náhradu ušlého zisku.

**Článok 13**

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.

2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do piatich (5) kalendárnych dní od vzniku tejto skutočnosti a môže požiadať o prípadnú úpravu podmienok zmluvy.

3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.

1. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto zmluvy podľa článku 15 bodu 2 písm. b) tejto zmluvy.

**Článok 14**

**Subdodávky**

1. V prípade, ak predávajúci zabezpečuje časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám.
2. Predávajúci garantuje spôsobilosť subdodávateľov pre plnenie predmetu zmluvy.
3. Predávajúci má právo na zmenu resp. na doplnenie nového subdodávateľa vo vzťahu k plneniu predmetu zmluvy, ktorého sa táto zmluva týka.
4. Predávajúci je povinný kupujúcemu oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 5 tejto zmluvy – Zoznam známych subdodávateľov a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom účastníci dohody sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
5. Ak predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti tejto zmeny aktualizovať znenie Prílohy č. 5 zmluvy a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom zmluvné strany sa zároveň výslovne dohodli, že pre prijatie zmeny, resp. doplnenie nového subdodávateľa sa nevyžaduje uzavretie samostatného písomného dodatku. Nedodržanie povinností stanovených predávajúcemu týmto ustanovením zmluvy sa považuje za podstatné porušenie zmluvných podmienok predávajúcim a zakladá právo kupujúceho odstúpiť od tejto zmluvy v súlade s článkom 15 bodom 2. tejto zmluvy. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti.
6. V prípade zistenia, že subdodávateľ počas trvania tejto zmluvy nie je v súlade s ustanovením § 11 ods.1 zákona o verejnom obstarávaní, zapísaný v Registri partnerov verejného sektora (v prípade, ak je to relevantné), je kupujúci  oprávnený od tejto zmluvy odstúpiť.
7. Predávajúci je povinný na požiadanie kupujúceho predložiť kupujúcemu všetky zmluvy uzavreté so subdodávateľmi v súvislosti s plnením podľa tejto zmluvy.

**Článok 15**

**Platnosť zmluvy a záväznosť zmluvy**

1. Táto zmluva sa uzatvára na dobu určitú odo dňa nadobudnutia jej účinnosti do uplynutia doby uvedenej v článku 9 bod 1 tejto zmluvy a zároveň do doby naplnenia dohodnutého maximálneho finančného rozsahu podľa článku 5 bod 3 tejto zmluvy, v závislosti od toho, ktorá z uvedených skutočností nastane skôr.
2. Platnosť tejto zmluvy je možné ukončiť pred uplynutím doby uvedenej v bode 1 tohto článku zmluvy:
	1. písomnou dohodou zmluvných strán podpísanou oboma zmluvnými stranami k dátumu stanovenému v tejto písomnej dohode,
	2. písomným odstúpením od zmluvy z dôvodov uvedených v tejto zmluve alebo ak druhá zmluvná strana nesplnila riadne a včas svoje záväzky podľa tejto zmluvy a ak k náprave nedošlo v dodatočne poskytnutej lehote tridsiatich (30) kalendárnych dní od doručenia písomného upozornenia zaslaného druhou zmluvnou stranou. Odstúpenie od zmluvy je účinné dňom doručenia písomného odstúpenia od zmluvy druhej zmluvnej strane a týmto dňom zmluva zaniká,
	3. písomnou výpoveďou niektorej zo zmluvných strán, aj bez udania dôvodu. Výpovedná doba je tri (3) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Kupujúci je oprávnený odstúpiť od tejto zmluvy, ak:
4. predávajúci poruší svoju povinnosť podľa tejto zmluvy podstatným spôsobom,
5. predávajúci poruší svoju povinnosť podľa tejto zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu poskytnutej kupujúcim,
6. predávajúci stratil spôsobilosť vyžadovanú ZoVO pre účasť na verejnom obstarávaní,
7. v rámci kontroly verejného obstarávania zákazky, na základe ktorej došlo k uzavretiu tejto zmluvy, bolo konštatované porušenie zákona,
8. ponuka predávajúceho bola kupujúcim vyhodnotená ako víťazná ponuka v dôsledku machinácií a podvodných postupov predávajúceho,
9. predávajúci postúpi svoje práva z tejto zmluvy alebo uzatvorí zmluvu o subdodávke v rozpore s podmienkami tejto zmluvy,
10. predávajúci poskytne kupujúcemu vedome nepravdivé a zavádzajúce informácie, resp. neposkytne informácie v súlade s požiadavkami kupujúceho na plnenie týkajúce sa príslušnej zákazky,
11. na majetok predávajúceho je vyhlásený konkurz, konkurzné konanie bolo zastavené pre nedostatok majetku alebo je predávajúcemu povolená reštrukturalizácia,
12. predávajúci vstúpi do likvidácie, preruší alebo iným spôsobom skončí svoju podnikateľskú činnosť,
13. predávajúci predá svoj podnik alebo časť podniku a kupujúci má za to, že sa tým zhorší vymožiteľnosť práv a povinností vyplývajúcich z tejto zmluvy,
14. predávajúci je v procese verejného obstarávania prehlásený za subjekt, ktorý vážne porušil zmluvy tým, že si neplní svoje zmluvné povinnosti,
15. okolnosti vylučujúce zodpovednosť predávajúceho trvajú viac ako šesťdesiat (60) kalendárnych dní,
16. predávajúci stratí iné právne alebo vecné predpoklady na riadne plnenie podľa tejto zmluvy,
17. v momente uzavretia tejto zmluvy nemá predávajúci v registri partnerov verejného sektora zapísaných konečných užívateľov výhod v súlade s príslušnými ustanoveniami ZoVO a zákona o registri partnerov verejného sektora a k zápisu nedôjde ani do tridsiatich (30) kalendárnych dní od momentu uzavretia tejto zmluvy,
18. predávajúci písomne oznámi, že z objektívnych alebo subjektívnych dôvodov nie je schopný plniť dodávky zmluvného prístroja alebo dodávky niektorého druhu podľa tejto zmluvy.
19. Predávajúci je oprávnený odstúpiť od tejto zmluvy, ak:
20. kupujúci poruší svoju povinnosť podľa tejto zmluvy podstatným spôsobom,
21. kupujúci poruší svoju povinnosť podľa tejto zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej predávajúcim,
22. u predávajúceho existujú zákonné dôvody pre odmietnutie dodania prístroja,
23. dodaním prístroja by bol alebo mohol byť porušený zákon,
24. v rámci kontroly verejného obstarávania zákazky, na základe ktorej došlo k uzavretiu tejto zmluvy, bolo konštatované porušenie zákona,
25. okolnosti vylučujúce zodpovednosť kupujúceho trvajú viac ako šesťdesiat (60) kalendárnych dní.
26. Pre účely tejto zmluvy sa porušenie povinnosti zmluvnej strany považuje za podstatné, v prípade ak:
27. také porušenie táto zmluva alebo všeobecne záväzné právne predpisy za podstatné porušenie výslovne označujú, alebo
28. ak zmluvná strana porušujúca túto zmluvu vedel v čase uzavretia tejto zmluvy alebo v tomto čase bolo rozumné predvídať s prihliadnutím na účel tejto zmluvy, ktorý vyplynul z jej obsahu alebo z okolností, za ktorých bola táto zmluvy uzavretá, že druhá zmluvná strana nebude mať záujem na plnení povinností pri takom porušení tejto zmluvy.
29. Za podstatné porušenie tejto zmluvy zo strany kupujúceho sa považuje neuhradenie faktúry do tridsiatich (30) kalendárnych dní po lehote splatnosti.
30. Za podstatné porušenie tejto zmluvy zo strany predávajúceho sa považuje:
31. porušenie zmluvných povinností súvisiacich s akýmkoľvek omeškaním predávajúceho s riadnym a včasným plnením predmetu zmluvy podľa dohodnutých zmluvných podmienok, a/alebo
32. nesplnenie povinností podľa článku 6 tejto zmluvy, a/alebo
33. omeškanie predávajúceho s riadnym odstránením vád podľa článku 8 tejto zmluvy.
34. Odstúpenie od zmluvy musí mať písomnú formu a je účinné dňom doručenia písomného odstúpenia od zmluvy druhej zmluvnej strane. Odstúpením od zmluvy táto zmluvy zaniká ku dňu doručenia písomného oznámenia podľa predchádzajúcej vety druhej zmluvnej strane.
35. Kupujúci po odstúpení od tejto zmluvy ktoroukoľvek zmluvnou stranou, ku dňu odstúpenia od tejto zmluvy potvrdí cenu predávajúcim riadne vykonaného plnenia podľa tejto zmluvy, ktoré bolo kupujúcim prevzaté.
36. Ak sa zmluvné strany nedohodnú inak, plnenie podľa bodu 9. tohto článku zmluvy a protihodnotu za plnenie si zmluvné strany ponechajú a nebudú si ich povinné či oprávnené vrátiť, ak súčasne platí, že:
37. dôvod odstúpenia od tejto zmluvy nespočíva v porušení zmluvnej povinnosti v súvislosti s plnením podľa tejto  zmluvy a poskytnutím protihodnoty za plnenie jednou zo zmluvných strán, a
38. takéto plnenie má pre kupujúceho hospodársky význam aj bez dodania zvyšku plnenia, a
39. nejde o dôvod odstúpenia kupujúceho od tejto zmluvy v súlade s bodom 3. písm. o) tohto článku zmluvy.
40. Vzájomne poskytnuté plnenie a protihodnotu za plnenie, ktoré nezodpovedajú požiadavkám podľa bodu 10. tohto článku zmluvy, si zmluvné strany vzájomne vrátia. Kupujúci je oprávnený prístroj vrátiť predávajúcemu a predávajúci sa zaväzuje tento prístroj prevziať na svoje náklady a vystaviť kupujúcemu k vrátenému prístroja dobropis. O odovzdaní a prevzatí prístroja bude spísaný preberací protokol.

**Článok 16**

**Osobitné ustanovenia**

1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.
2. Predávajúci sa zaväzuje, že:
3. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
4. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
5. Osobné údaje dotknutých osôb, ktoré sú súčasťou tejto kúpnej zmluvy sú spracúvané kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti [www.vusch.sk](http://www.vusch.sk).
6. Predávajúci je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania zmluvy. V opačnom prípade kupujúcemu zodpovedá za škodu, ktorá kupujúcemu vznikla porušením tejto povinnosti.
7. Predávajúci sa zaväzuje dodržiavať etické zásady kupujúceho uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a.s. (ďalej len "Etický kódex") zverejnenom na webovom sídle kupujúceho [www.vusch.sk](http://www.vusch.sk), pričom v prípade zistenia, že predávajúci Etický kódex porušuje, je kupujúci oprávnený ukončiť zmluvu v lehote uvedenej v článku 15 bod 2 písm. c) tejto zmluvy.

**Článok 17**

**Záverečné ustanovenia**

1. Meniť a dopĺňať túto zmluvu je možné len na základe dohody oboch zmluvných strán a to vo forme písomných a očíslovaných dodatkov k tejto zmluve. Dodatok k tejto zmluve nesmie byť uzatvorený v rozpore so zákonom o verejnom obstarávaní.
2. Právne vzťahy neupravené touto zmluvou sa riadia najmä príslušnými ustanoveniami Obchodného zákonníka a súvisiacich platných právnych predpisov Slovenskej republiky.
3. Zmluva je vyhotovená v piatich (5) exemplároch, pričom predávajúci dostane dve (2) vyhotovenia a kupujúci tri (3) vyhotovenia zmluvy.
4. Neoddeliteľnou súčasťou zmluvy sú prílohy:
5. Príloha č. 1 - Špecifikácia predmetu zákazky
6. Príloha č. 2 - Kalkulácia ceny
7. Príloha č. 3 - Pracovný výkaz (vzor)
8. Príloha č. 4 - Servisný katalóg
9. Príloha č. 5 - Zoznam známych subdodávateľov
10. Zmluvné strany sa dohodli, že prípadné spory vyplývajúce z tejto zmluvy, budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.
11. Zmluvné strany súhlasia so zverejnením obsahu tejto zmluvy tretím osobám v nevyhnutnom rozsahu v Centrálnom registri zmlúv Úradu vlády Slovenskej republiky na príslušnej webovej stránke ([www.crz.gov.sk](http://www.crz.gov.sk)).
12. Zmluvné strany zhodne vyhlasujú, že táto zmluva nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

|  |  |  |
| --- | --- | --- |
| V Košiciach dňa \_\_\_\_\_\_\_\_\_\_\_Kupujúci: |  | V \_\_\_\_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_Predávajúci: |
| **Východoslovenský ústav srdcových****a cievnych chorôb, a.s.**MUDr. Štefan Lukačín, PhD.predseda predstavenstva |  |  |
| **Východoslovenský ústav srdcových****a cievnych chorôb, a.s.**doc. MUDr. Martin Studenčan, PhD., FESCpodpredseda predstavenstva |  |  |

1. Do tohto bodu predávajúci uvedie výslednú cenu, ktorú predložil vo svojej ponuke (v prípade realizácie EA výslednú cenu po elektronickej aukcii) [↑](#footnote-ref-1)
2. V prípade, ak sa predávajúci rozhodne kupujúcemu poskytnúť zľavu za tzv. predčasnú úhradu (t. t. úhradu pred uplynutím lehoty splatnosti), uvedie výšku %, v akej bude zľava z fakturovanej sumy poskytnutá. Ak takúto zľavu predávajúci nechce poskytnúť, uvedie 0%. [↑](#footnote-ref-2)
3. Predávajúci je oprávnený použiť svoj vlastný dokument, ktorý však musí obsahovať minimálne údaje podľa bodu 9 článku 9 zmluvy. [↑](#footnote-ref-3)
4. Predávajúci vyhotoví prílohu č.4 – Servisný katalóg a doručí ju spolu s podpísanou zmluvou v požadovanom počte vyhotovení. [↑](#footnote-ref-4)